Eric F. Wieschaus

Eric F. Wieschaus (født 8. juni 1947 i South Bend, St. Joseph County, Indiana) er en amerikansk genetiker og molekylærbiolog. Han ble tildelt Nobelprisen i fysiologi eller medisin sammen med Christiane Nüsslein-Volhard i 1995 for deres oppdagelser om den genetiske styringen av embryoets tidlige utvikling.

Gjennom eksperimenter på bananfluer (Drosophila melanogaster), oppdaget Nüsslein-Volhard og Wieschaus et lite antall gener med stor betydning for bestemmelsen av en helhetlig «plan» for embryonisk utvikling og dannelse av kroppens segmenter. Det mest kjente av disse er hedgehog. Lewis undersøkte videre utviklingen av enkelte kroppssegmenter til spesialiserte organer. Han oppdaget da at genene som styrte denne utviklingen var plassert på kromosomet i samme rekkefølge som rekkefølgen mellom segmentene. Først kom gener som styrte utviklingen av hodet, genene i midten styrte utviklingen av det midterste segmentet, og de siste genene kontrollerte utviklingen av «hale-segmentet». Til sammen har deres oppdagelser hatt stor betydning for å forklare ulike medfødte misdannelser ved den embryoniske utvikling hos blant annet mennesker.

 Referanser 

 Eksterne lenker 

Kategori:Genetikere
Kategori:Biologer fra USA
Kategori:Nobelprisvinnere fra USA
Kategori:Nobelprisvinnere (fysiologi eller medisin)
Kategori:Personer fra Saint Joseph County i Indiana